Det arabiske begreb '''Dar al-Harb''' (دار الحرب), betyder ordret oversat "Krigens hus" og betegner i traditionel [[islamisk]] ret de områder, som ikke er underlagt en islamisk administration.<ref name=lex>[https://denstoredanske.lex.dk/dar_al-harb Simonsen, Jørgen Bæk: artiklen ''dar al-harb'' i Den Store Danske på lex.dk. Hentet 29. august 2021.]</ref> Udtrykket blev anvendt som modpol til [[dar al-Islam]] ("Islams hus"), som betegnede områder, hvor muslimer havde frihed til at udøve deres religion, hvilket ofte indebar udøvelsen af islamisk lovgivning. Under den [[islamiske ekspansion]] iværksat af de [[retledte kaliffer]] og det efterfølgende [[Umayyade-kalifatet|Umayyade-dynasti]] i 600- og 700-tallet blev det opfattet som en pligt at udvide dar al-Islam via [[jihad]].<ref>[https://www.brown.edu/Departments/Joukowsky_Institute/courses/islamiccivilizations/7968.html dar al-Islam/dar al-harb. Opslag under Islamic Civilizations, Brown University, besøgt 29. august 2021.]</ref> Også senere i [[middelalderen]] blev der foretaget militære angreb fra dar al-Islam ind i dar al-Harb, således mod det [[byzantinske rige]] og senere fra [[osmannerriget]] mod det centrale og østlige Europa.<ref name=lex/>
Sprog